ফটোগ্রাফি করছি কি করছি না জানি না, আর কেমন করছি তা-ও নিজে বলতে পারবো না। তবে ছবি তোলার ব্যাপারটা আমাকে বেশ আনন্দ দেয়, এটা সত্যি। আবার মাঝে মাঝে কষ্ট-ও পাই। কিন্তু ছবি তুলতে ভাল লাগে সবসময়। ছবি তোলা শুরু করেছিলাম যখন থেকে, সেটা প্রায় দুই বছর আগের কথা। ভিকি মামার ছবিগুলো দেখে ফটোগ্রাফির পোকা ঢুকলো মাথায় । আর সেই ঝোকের মাথায় নিজের মোবাইল , আর খালাত বোন এর কাছ থেকে ধার করা ক্যামেরা (Compact) নিয়ে শুরু  হলো আমার ছবি তোলার হাতেখড়ি।